افغان عوام میں امریکہ سے بڑھتا ہوا غصہ

شمالی افغانستان کے صوبے قندوز کے عوام نے امریکی حملوں میں عام شہریوں کے ہونے والے قتل عام کی شدید مذمت کی ہے۔

خبر کا کوڈ: 1953

تاریخ: 24 July 2018 - 12:31

مقدس دفاع نیوز ایجنسی کی بین الاقوامی رپورٹر رپورٹ کے مطابق، قندوز کے علاقے چہار درہ کے عوام نے امریکی فضائی حملے میں چودہ افغان شہریوں کی ہلاکت پر شدید غم و غصے کا اظہار کرتے ہوئے افغانستان سے امریکی فوجیوں کے فوری انخلا کا مطالبہ کیا ہےامریکہ نے قندوز میں چہار درہ کے رہائشی علاقے پر شدید بمباری کی ہے جس میں چودہ افراد ہلاک اور متعدد دیگر زخمی ہوئے ہیں۔

ہلاک شدگان اور زخمیوں میں کئی عورتیں اور بچے بھی شامل ہیں۔اقوام متحدہ نے بھی ایک رپورٹ میں اعلان کیا ہے کہ گذشتہ چھے ماہ کے دوران امریکی حملوں میں ساڑھے تین سو سے زائد افغان شہری جاں بحق اور زخمی ہوئے ہیں۔ بیشتر افغان شہری کنڑ اور ننگرہار میں مارے گئے ہیں۔

پیغام کا اختتام/